CELEX: 52011PC0762
Language: sk
Date: 2011-11-14
Title: Návrh ROZHODNUTIE RADY ktorým sa stanovuje pozícia, ktorá sa má prijať v mene Európskej únie v rámci Svetovej obchodnej organizácie (WTO), pokiaľ ide o žiadosti na základe článku IX Dohody o založení Svetovej obchodnej organizácie uzavretej v Marakeši (dohoda o založení WTO) o udelenie a/alebo predĺženie platnosti určitých výnimiek

|

52011PC0762

/* KOM/2011/0762 v konečnom znení - 2011/0347 (NLE) */  Návrh ROZHODNUTIE RADY ktorým sa stanovuje pozícia, ktorá sa má prijať v mene Európskej únie v rámci Svetovej obchodnej organizácie (WTO), pokiaľ ide o žiadosti na základe článku IX Dohody o založení Svetovej obchodnej organizácie uzavretej v Marakeši (dohoda o založení WTO) o udelenie a/alebo predĺženie platnosti určitých výnimiek  

	DÔVODOVÁ SPRÁVA1. CIEĽ NÁVRHUCieľom tohto návrhu je umožniť EÚ pripojiť sa ku konsenzu v rámci Svetovej obchodnej organizácie (ďalej len „WTO“), pokiaľ ide o prijatie určitých výnimiek[1] Generálnou radou WTO. V návrhu sa stanovuje, že Rada poveruje Komisiu, aby prijala pozíciu v mene Európskej únie v rámci WTO, pokiaľ ide o žiadosti na základe článku IX Dohody o založení Svetovej obchodnej organizácie o udelenie a/alebo predĺženie platnosti určitých výnimiek za predpokladu, že sú splnené určité podmienky vrátane podmienok stanovených v článku IX Dohody o založení Svetovej obchodnej organizácie, ktoré opodstatňujú rozhodnutie udeliť výnimku.2. PRÁVNE PRVKY NÁVRHUV článku 218 ods. 9 Zmluvy o fungovaní Európskej únie (ZFEÚ) sa stanovuje, že ak je v rámci orgánu zriadeného medzinárodnou dohodou potrebné prijať rozhodnutie s právnymi účinkami, Rada na návrh Komisie alebo vysokého predstaviteľa Únie pre zahraničné veci a bezpečnostnú politiku prijme rozhodnutie, ktorým sa určuje pozícia, ktorá sa má prijať v mene Únie. Toto ustanovenie sa vzťahuje na udelenie výnimky alebo predĺženie platnosti výnimky, keďže rozhodnutie sa prijíma v orgáne zriadenom medzinárodnou dohodou (Generálna rada alebo Konferencia ministrov WTO), ktorá má vplyv na práva a povinnosti EÚ.3. ROZSAH PÔSOBNOSTI NÁVRHUKomisia bude oprávnená prijať pozíciu v mene EÚ s cieľom podporiť žiadosti o osobitné výnimky, ktoré majú okrajový politický, hospodársky a obchodný význam, a sú v súlade s celkovou obchodnou politikou EÚ.V súvislosti s procesom prijímania rozhodnutí týkajúcich sa týchto žiadostí o výnimky v rámci WTO by EÚ mala byť schopná konať rýchlo. Individuálne rozhodnutia Rady o každej zo žiadostí o výnimku, na ktoré sa vzťahuje toto rozhodnutie, by boli neprimerané vzhľadom na obmedzený rozsah pôsobnosti týchto výnimiek. Mohlo by to tiež predstavovať určité procedurálne problémy, keďže vnútorný proces EÚ, čo sa týka prijatia rozhodnutia Rady, by mohol trvať dlhšie než proces prijatia výnimky v rámci WTO, v dôsledku čoho by EÚ nemusela byť schopná pridať sa ku konsenzu v Generálnej rade, a teda by sa opatrenie WTO oddialilo.Navrhované rozhodnutie sa týka týchto žiadostí o výnimky a žiadostí o predĺženie platnosti výnimiek:1) Žiadosti o výnimky a žiadosti o predĺženie platnosti výnimiek týkajúce sa zavedenia Harmonizovaného systému opisu a číselného označovania tovaru (tzv. harmonizovaného systému, HS) 1. januára 1988 a jeho prvej, druhej, tretej, štvrtej a piatej zmeny a doplnenia odporučených Radou Svetovej colnej organizácie, ktoré sa nazývajú, v uvedenom poradí, „zmena HS92“, „zmena HS96“, „zmena HS2002“, „zmena HS2007“ a „zmena HS2012“, ako aj budúcich zmien a doplnení HS, ktoré stanovujú povinnosť zaviesť tieto zmeny do listiny koncesií členov (čím sa transponujú listiny colných koncesií do nomenklatúry HS).Tieto spoločné výnimky[2] sa týkajú transpozície listín colných záväzkov členov do novších verzií nomenklatúry harmonizovaného systému. Sú potrebné v situácii, keď člen WTO realizoval odporúčanie Svetovej colnej organizácie a na vnútroštátnej úrovni zaviedol novšiu verziu nomenklatúry, ale ešte ju nestihol transponovať do svojich listín záväzkov v rámci WTO (na EÚ sa vzťahujú výnimky týkajúce sa HS2002, HS2007). Je preto v záujme EÚ, aby ročné predĺženie platnosti týchto výnimiek bolo udelené rýchlo. Tieto žiadosti o výnimky sa týkajú najmä predĺženia platnosti existujúcich výnimiek, ale aj prijatia nových zmien a doplnení HS. V tejto súvislosti bude musieť byť pred začiatkom roku 2012 prijatá nová výnimka týkajúca sa HS2012 (a EÚ bude musieť požiadať, aby bola v rámci tejto výnimky zahrnutá).2) Žiadosti o predĺženie platnosti existujúcej výnimky týkajúcej sa vykonávania článku VII Všeobecnej dohody o clách a obchode z roku 1994 (ďalej len „dohoda GATT“) a Dohody WTO o colnej hodnote Kapverdami.Táto výnimka umožňuje Kapverdám predĺžiť obdobie na úplné vykonanie článku VII dohody GATT a Dohody WTO o colnej hodnote do 31. decembra 2011[3]. Možné predĺženie platnosti tejto výnimky by malo minimálny hospodársky a obchodný význam pre EÚ.3) Žiadosti o predĺženie platnosti existujúcej výnimky týkajúcej sa kanadského programu preferenčného claTáto výnimka umožňuje Kanade poskytovať oslobodenie od cla oprávnenému dovozu z karibských krajín, ktoré sú členmi Britského spoločenstva národov, na ktoré sa vzťahuje program CARIBCAN, bez toho, aby sa od nej vyžadovalo rozšírenie rovnakého oslobodenia od cla na podobné výrobky ktoréhokoľvek iného člena. Výnimka pre Kanadu je platná do 31. decembra 2011[4]. Možné predĺženie platnosti tejto výnimky by malo minimálny hospodársky a obchodný význam pre EÚ. Bolo by to tiež v súlade s politikami EÚ na podporu hospodárskeho rozvoja rozvojových krajín prostredníctvom obchodných preferencií.4) Žiadosti Kuby o predĺženie platnosti existujúcej výnimky, ktorá ju oslobodzuje od ustanovení odseku 6 článku XV dohody GATTTáto výnimka umožňuje Kube odchýliť sa od ustanovení odseku 6 článku XV dohody GATT, v ktorom sa stanovuje, že každý člen WTO, ktorý prestane byť členom Medzinárodného menového fondu, musí s WTO uzatvoriť osobitnú dohodu. Táto výnimka bola Kube udelená v roku 1964 a momentálne platí do 31. decembra 2011[5].5) Žiadosti o predĺženie platnosti existujúcej výnimky týkajúcej sa certifikačnej schémy Kimberleyského procesuTáto spoločná výnimka sa týka certifikačnej schémy Kimberleyského procesu pre medzinárodný obchod s neopracovanými diamantmi, na ktorej sa zúčastňuje aj EÚ spolu s ďalšími 19 členmi WTO. Cieľom tejto výnimky je zamedziť obchodu s tzv. „spornými diamantmi“. Táto výnimka je platná do 31. decembra 2012[6]. Možné predĺženie platnosti tejto výnimky by malo minimálny hospodársky a obchodný význam pre EÚ, ale bolo by veľmi relevantné z hľadiska jej celkových vonkajších vzťahov.V návrhu sa ďalej stanovuje, že:-  Komisia informuje Radu (prostredníctvom Výboru pre obchodnú politiku) v dostatočnom časovom predstihu o akomkoľvek stretnutí príslušného orgánu WTO, na ktorom sa môže prijať rozhodnutie o žiadosti, na ktorú sa vzťahuje toto rozhodnutie.-  Rada môže vyžadovať, aby sa uplatňoval postup prijatia individuálneho rozhodnutia Rady v súvislosti s danou žiadosťou o výnimku.Európsky parlament bude v súlade s článkom 218 ods. 10 ihneď a v plnom rozsahu informovaný.2011/0347 (NLE)NávrhROZHODNUTIE RADYktorým sa stanovuje pozícia, ktorá sa má prijať v mene Európskej únie v rámci Svetovej obchodnej organizácie (WTO), pokiaľ ide o žiadosti na základe článku IX Dohody o založení Svetovej obchodnej organizácie uzavretej v Marakéši (dohoda o založení WTO) o udelenie a/alebo predĺženie platnosti určitých výnimiekRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,so zreteľom na návrh Európskej komisie,keďže:(1) V článku IX Dohody o založení Svetovej obchodnej organizácie uzavretej v Marakéši (ďalej len „dohoda o založení WTO“) sa stanovujú postupy udeľovania výnimiek týkajúcich sa multilaterálnych obchodných dohôd v rámci príloh 1A alebo 1B alebo 1C, a ich príloh, k dohode o založení WTO.(2) Pri podávaní žiadostí o výnimky v rámci WTO sa často poskytuje veľmi obmedzený časový rámec na prijatie konečného rozhodnutia príslušným orgánom WTO v súvislosti s týmito žiadosťami a od členov WTO sa vyžaduje rýchla reakcia.(3) Je v záujme Únie rýchlo prijať žiadosti o výnimky a/alebo žiadosti o predĺženie platnosti ročných výnimiek[7] týkajúce sa zavedenia Harmonizovaného systému opisu a číselného označovania tovaru (tzv. harmonizovaného systému, HS) 1. januára 1988 a jeho prvej, druhej, tretej, štvrtej a piatej zmeny a doplnenia odporučených Radou Svetovej colnej organizácie, ktoré sa nazývajú, v uvedenom poradí, „zmena HS92“ (nadobudla účinnosť 1. januára 1992), „zmena HS96“ (nadobudla účinnosť 1. januára 1996), „zmena HS2002“ (nadobudla účinnosť 1. januára 2002), „zmena HS2007“ (nadobudla účinnosť 1. januára 2007) a „zmena HS2012“ (nadobudne účinnosť 1. januára 2012), ako aj budúcich zmien a doplnení HS, ktoré stanovujú povinnosť zaviesť tieto zmeny do listín koncesií členov (čím sa transponujú listín colných koncesií do nomenklatúry HS).(4) Výnimka umožňujúca Kapverdám predĺžiť obdobie na úplné vykonanie článku VII dohody GATT a Dohody WTO o colnej hodnote do 31. decembra 2011[8]. Predĺženie platnosti tejto výnimky by malo pre Úniu minimálny hospodársky a obchodný význam.(5) Platnosť výnimky týkajúcej sa kanadského programu preferenčného cla CARIBCAN uplynie 31. decembra 2011[9]. Predĺženie platnosti tejto výnimky by malo pre Úniu minimálny hospodársky a obchodný význam a bolo by aj v súlade s politikou Únie na podporu hospodárskeho rozvoja rozvojových krajín prostredníctvom obchodných preferencií.(6) Platnosť výnimky, ktorá umožňuje Kube odchýliť sa od ustanovení článku XV ods. 6 dohody GATT, uplynie 31. decembra 2011[10]. Predĺženie platnosti tejto výnimky by malo pre Úniu minimálny hospodársky a obchodný význam.(7) Platnosť výnimky umožňujúcej krajinám, ktoré sú súčasťou certifikačnej schémy Kimberleyského procesu pre medzinárodný obchod s neopracovanými diamantmi, zaviesť určité obmedzenia obchodu s tzv. „spornými diamantmi“ uplynie 31. decembra 2011[11]. Predĺženie jej platnosti by malo pre Úniu minimálny hospodársky a obchodný význam, ale bolo by veľmi relevantné z hľadiska jej celkových vonkajších vzťahov,PRIJALA TOTO ROZHODNUTIE:Článok 1Európska únia podporí tieto žiadosti podľa článku IX: 3 Dohody o založení Svetovej obchodnej organizácie uzavretej v Marakéši (dohoda o založení WTO) v rámci príslušného orgánu WTO:a) žiadosti o udelenie a/alebo predĺženie platnosti výnimiek týkajúcich sa zavedenia Harmonizovaného systému opisu a číselného označovania tovaru (HS) a jeho zmien a doplnení v roku 1992 („zmena HS92“), 1996 („zmena HS96“), 2002 („zmena HS2002“), 2007 („zmena HS2007“) a 2012 („zmena HS2012“), ako aj budúcich zmien a doplnení HS, ktoré stanovujú povinnosť zaviesť tieto zmeny do listín koncesií členov;b) žiadosti o predĺženie platnosti výnimky umožňujúcej Kapverdám predĺžiť obdobie na vykonanie článku VII dohody GATT a Dohody WTO o colnej hodnote;c) žiadosti o predĺženie platnosti výnimky umožňujúcej Kanade poskytnúť preferenčné zaobchádzanie vybraným rozvojovým krajinám (program CARIBCAN);d) žiadosti o predĺženie platnosti výnimky pre Kubu, ktorá ju oslobodzuje od ustanovení článku XV ods. 6 dohody GATT;e) žiadosti o predĺženie platnosti výnimky týkajúcej sa certifikačnej schémy Kimberleyského procesu.Článok 2Komisia v dostatočnom časovom predstihu informuje Radu prostredníctvom Výboru pre obchodnú politiku o každom stretnutí príslušného orgánu WTO, na ktorom sa môže prijať rozhodnutie o žiadosti, na ktorú sa vzťahuje toto rozhodnutie. V súlade s článkom 241 zmluvy môže Rada do 10 pracovných dní od dátumu, keď Komisia informuje Výbor pre obchodnú politiku, požiadať, aby sa uplatnil postup prijatia individuálneho rozhodnutia Rady v súvislosti s danou žiadosťou o výnimku.Článok 3Toto rozhodnutie nadobúda účinnosť dňom jeho prijatia.V BruseliZa Radupredseda [1] Výnimky sú povolenia udelené Generálnou radou/Konferenciou ministrov WTO na dočasnú výnimku z určitých povinností voči WTO, ktoré sa inak uplatňujú.[2] Poslednú výnimku týkajúcu sa HS96 je možné nájsť v dokumente WT/L801, týkajúcu sa HS2002 v dokumente WT/L808 a týkajúcu sa HS2007 v dokumente WT/L/809.[3] Pozri dokument WT/L/812.[4] Pozri dokument WT/L/677.[5] Pozri dokument WT/L/678.[6] Pozri dokument WT/L/676.[7] Poslednú výnimku týkajúcu sa HS96 je možné nájsť v dokumente WT/L801, týkajúcu sa HS2002 v dokumente WT/L808 a týkajúcu sa HS2007 v dokumente WT/L/809.[8] Pozri dokument WT/L/812.[9] Pozri dokument WT/L/677.[10] Pozri dokument WT/L/678.[11] Pozri dokument WT/L/676.